stanford-oval/wikipedia huggingface dataset:
שברולט סדרה AD יוניברסל

| --- | --- |

Chevrolet Series AD Universal
 מאפיינים כלליים
 נקרא גם:  Chevrolet Universal AD
 יצרן:  שברולט  "CAMI Automotive" (אנ') בשליטת "General Motors Canada" (אנ')  "GM Argentina"  "General Motors South Africa"  "GM Belgium"
 שנות ייצור:  1930
 יחידות שיוצרו:  640,980
 הרכבה:  ארצות הברית ארצות הברית  קנדה קנדה  איחוד דרום אפריקה איחוד דרום אפריקה  ארגנטינה ארגנטינה  בלגיה בלגיה  יפן יפן
 מודל קודם:  שברולט סדרה AC אינטרנשיונל
 מודל אחריו:  שברולט סדרה AE אינדיפנדנס
 חברת אם:  ג'נרל מוטורס
 פלטפורמה:  GM A platform (אנ')
 משקל:  995-1,191 ק"ג
 בסיס גלגלים:  2,717.8 מ"מ (דגם סדאן, 4 דלתות)
 מפרט טכני
 מנוע:  6 צילינדרים, 3.2 ליטר המפיק 46 כ"ס, מנוע קירור מים  6 צילינדרים, 3.2 ליטר המפיק 50 כ"ס, מנוע קירור מים
 הילוכים:  תמסורת ידנית  - 3 מהירויות
שברולט סדרה AD יוניברסל (באנגלית: Chevrolet Series AD Universal, קרויה גם: Chevrolet Universal AD) היא מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1930 בארצות הברית, קנדה, איחוד דרום אפריקה, ארגנטינה ובלגיה.
נתונים

יוצרו 640,980 יחידות.
מנוע קדמי - אורכי.
מנוע בנזין.
מחיר היחידה נע בין 495–685 דולר (שנת 1930, ארצות הברית בהתאם לדגם).
נתונים > תצורות

סדאן - 4 דלתות.
סדאן - 2 דלתות.
רודסטר - 2 דלתות, 2 נוסעים.
קופה - 2 דלתות, 2+2 נוסעים, "רומבל סיט"(אנ') (2 נוסעים מאחור ממוקמים בספסל שנשלף מתא המטען).
טנדר (משאית קלה) - 2 דלתות.
תמונות

"שברולט סדרה AD יוניברסל", דגם סדאן, (Coach) בתצורת 4 דלתות
"שברולט סדרה AD יוניברסל", דגם סדאן, (Coach) בתצורת 2 דלתות
"שברולט סדרה AD יוניברסל"
"שברולט סדרה AD יוניברסל", דגם קופה 2+2
"שברולט סדרה AD יוניברסל" - טנדר (משאית קלה)
"שברולט סדרה AD יוניברסל" - טנדר (משאית קלה)
"שברולט סדרה AD יוניברסל" - טנדר (משאית קלה)
ראו גם

שברולט
הערות שוליים

↑  "שברולט סדרה AD יוניברסל" auto.howstuffworks.com/1930-chevrolet-series-ad-universal
↑  "שברולט סדרה AD יוניברסל" בתצורת 4 דלתות סדאן conceptcarz.com/z24612/chevrolet-universal-series-ad
↑  "שברולט סדרה AD יוניברסל" בתצורת 2 דלתות סדאן vintagecarcollector.com/vehicles/314/1930-chevrolet-2-door-sedan
↑  "שברולט סדרה AD יוניברסל בתצורת 2 דלתות רודסטר - תמונה flickr.com/photos/114973983
שברולט סדרה AB נשיונל

| --- | --- |

Chevrolet National AB, סדאן, 4 דלתות
 מאפיינים כלליים
 יצרן:  שברולט
 שנות ייצור:  1928
 יחידות שיוצרו:  785,199
 הרכבה:  ארצות הברית ארצות הברית  קנדה קנדה  יפן יפן  איחוד דרום אפריקה דרום אפריקה  ארגנטינה ארגנטינה  בלגיה בלגיה
 מודל קודם:  שברולט סדרה AA קפיטול
 מודל אחריו:  שברולט סדרה AC אינטרנשיונל
 חברת אם:  ג'נרל מוטורס
 סיווג:  Touring car (אנ')
 פלטפורמה:  GM A platform (אנ')
 אורך:  3,682 מ"מ (דגם סדאן, 4 דלתות)
 רוחב:  1,689 מ"מ (דגם סדאן, 4 דלתות)
 גובה:  1,29 מ"מ (דגם סדאן, 4 דלתות)
 משקל:  1,139 ק"ג (דגם סדאן, 4 דלתות)
 בסיס גלגלים:  2,705 מ"מ (דגם סדאן, 4 דלתות)
 מפרט טכני
 מנוע:  4 צילינדרים, בטור, 8 שסתומים, 2,800 סמ"ק, המפיק 35.5 כ"ס ב-2,200 סל"ד, יחס דחיסה 4.5:1, מנוע קירור מים
 הילוכים:  תמסורת ידנית  - 3 מהירויות
 מהירות מרבית:  86 קמ"ש
שברולט סדרה AB נשיונל (באנגלית: Chevrolet Series AB National) היא מכונית משפחתית בסגנון Touring car (אנ') מתוצרת חטיבת המכוניות שברולט בחברת ג'נרל מוטורס האמריקאית  אשר יוצרו בשנת 1928 בארצות הברית, יפן, דרום אפריקה, ארגנטינה ובלגיה.
מאפיינים

יוצרו 785,199 יחידות.
מחיר היחידה בשנת 1928 בארצות הברית עמד על 495 - 715 דולר (בהתאם לדגם).
בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" (אנ') באוקלנד בקליפורניה, במפעל "North Tarrytown Assembly" (אנ') "Tarrytown, New York" (אנ') במחוז מחוז וסטצ'סטר, בניו יורק (מדינה), במפעל "Flint Truck Assembly" (אנ') בפלינט במישיגן, במפעל "Norwood Assembly" (אנ') ב"Norwood, Ohio" (אנ') באוהיו, ובמפעל "St. Louis Truck Assembly" (אנ') בסנט לואיס במיסורי.
מנוע קדמי.
מנוע בנזין.
מכל דלק - 37.9 ליטר.
מאייד - 1 מסוג "Carter".
תצורות

סדאן - 4 דלתות (Touring car (אנ')).
סדאן - 2 דלתות.
קבריולה - 4 דלתות, 4 נוסעים.
קבריולה - 2 נוסעים (דגם "קבריולה קופה").
קופה - 2 דלתות, 2 נוסעים.
סטיישן - 2 דלתות.
טנדר (משאית קלה) - 2 דלתות.
תמונות

"שברולט סדרה AB נשיונל"
"שברולט סדרה AB נשיונל"
"שברולט סדרה AB נשיונל"
"שברולט סדרה AB נשיונל"
"שברולט סדרה AB נשיונל", 4 דלתות - קבריולט
"שברולט סדרה AB נשיונל" דגם "קבריולט קופה", 2 נוסעים
"שברולט סדרה AB נשיונל" דגם "קבריולט קופה", 2 נוסעים
"שברולט סדרה AB נשיונל" - טנדר
"שברולט סדרה AB נשיונל" - טנדר
ראו גם

שברולט
שברולט סדרה AA קפיטול
הערות שוליים

↑  שברולט סדרה AC אינטרנשיונל auto.howstuffworks.com/1929-chevrolet-series-ac-international
↑  "שברולט סדרה AB נשיונל" auto.howstuffworks.com/1928-chevrolet-national-series-ab
↑  "שברולט סדרה AB נשיונל" מפרט ומידות carfolio.com/specifications/models/car
↑  "שברולט סדרה AB נשיונל" קופה vintagecarcollector.com/vehicles/362/1928-chevrolet-series-ab-national-3-window-coupe
↑  "שברולט סדרה AB נשיונל" סטיישן silodrome.com/chevrolet-series-ab-national
קרצג

קרצג (בהונגרית: Karcag) היא עיר במחוז יאס-נאג'קון-סולנוק, בצפון המישור הגדול בחלקו המזרחי של מרכז הונגריה. היא יושבת על אחד מעורקי התחבורה הראשיים (כביש 4) של המישור ההונגרי הגדול (אלפלד), באמצע הדרך בין דברצן לסולנוק.
היסטוריה

החל מהמאה ה-13 התיישבו באזור שבטי הקומנים. שמו של היישוב נזכר לראשונה במאה ה-14. במאה ה-16 היישוב הפך למרכז אזור נאג'קון (Nagykunság) – מקום יישובם של הקומנים. רק לאחר 1745 החל תהליך העיור של היישוב. בהמשך היא הפכה לעיר שדה.
תולדות היהודים

יהודים ראשונים החלו להתיישב בקרצג משנת 1820, המצבה העתיקה ביותר בבית הקברות היהודי בעיר מתוארכת ל-1840, אך התיישבות מסודרת של יהודים החלה רק מ-1850. קהילה מאורגנת נוסדה ב-1855 והייתה אחראית גם על יהודי האזור. חמש שנים לאחר מכן חיו ביישוב כבר 100 יהודים. בית הכנסת הראשון נבנה ב-1872. הקהילה – שהייתה שייכת לזרם האורתודוקסי – גדלה במהירות ובשנים 1898–1899 נבנה בית כנסת חדש. הקהילה היהודית הגיעה לשיא פריחתה ב-1910 כאשר נמנו בה יותר מ-1000 נפשות. בנוסף למוסדות המסורתיים של הקהילה, כמו מקוה טהרה, חברה קדישא ובית מטבחיים, הוקם גם בית ספר יהודי ונוסדו ארגוני צדקה שתמכו במעוטי היכולת, בחולים ובקשישים. כמו כן פעל במקום חוג קטן של תנועת "פועלי ציון".
אחד מרבני הקהילה היה הרב שלמה צבי שיק, הוא כיהן ברבנות הקהילה משנת 1869 ונפטר בשנת 1916.
על-פי מיפקד שנערך באפריל 1944, מנתה הקהילה כ-700 נפשות. בתחילת מאי 1944, ניתנה הוראה לרכז את יהודי העיר בגטו. הגטו בקרצג כלל שלושים בתים קטנים בקרבת בית העלמין היהודי. באמצע חודש מאי 1944 רוכזו כל יהודי קרצג יחד עם יהודי האזור בגטו.
ב-10 ביוני 1944 הועברו תושבי הגטו למרכז השילוח המחוזי בבית חרושת לסוכר בסולנוק. חלקם גורשו משם למחנה שטרסהוף שבאוסטריה, וחלקם נשלחו למחנה ההשמדה אושוויץ.
לאחר סיום מלחמת העולם השנייה, הוקמה הקהילה מחדש. מספר הנספים בשואה לפי ספרי הקהילה הגיע ל-461 נפש. ב-1949 מנתה הקהילה 363 נפשות. כיום נותרו במקום יהודים בודדים.
נתונים דמוגרפיים > קבוצות אתניות

הונגרים – 88.1%
גרמנים – 0.2%
צוענים – 7.9%
רומנים - 0.1%
אחרים, לא השיבו – 12.4%
נתונים דמוגרפיים > דתות

קתולים – 12.1%
קלויניסטים – 24.7%
לותרנים – 0.1%
אחרים – 1.5%
אתאיסטים – 38.9%
לא השיבו – 22.6%
ילידי המקום

ברנאט שיק (בהונגרית: Schück Bernát; קרצג, 1 בדצמבר 1872 – טימישוארה, ?) היה רב, סופר ותאולוג הונגרי.
וילמוש קרצג, מקודם פרקש ליפוט קרמר עד 1881 (בהונגרית: Karczag Vilmos; קרצג, 28 באוגוסט 1857 – באדן, אוסטריה, 11 באוקטובר 1923) היה סופר, פובליציסט, מחזאי, מנהל תיאטרון יהודי-הונגרי.
לקריאה נוספת

קרצג בפנקס הקהילות הונגריה, עמוד 479-480
קארצאג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 359-360. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  המפקד איפשר לכל נפקד להשתייך ליותר מלאום/קבוצה אתנית אחת. לכן סכום האחוזים יכול לעבור את ה-100%
1 2  Gazetteer of Hungary 1st January, 2015
| --- | --- |
בקרת זהויות :  NLI: 987007552978805171  GND: 4277912-1  LCCN: n83052590  MusicBrainz: a92e4837-2d56-4709-9455-6d3e950cabe7  VIAF: 159482754   WorldCat (עם VIAF): 159482754
רנה מאנז'ו

רנה מאנז'ו
פסל של המלך רנה מהמאה ה-19 באקס-אן-פרובאנס
טירת המלך רנה בטרסקון
המלך רֵנֵה מאָנְז'וּ (בצרפתית: René d'Anjou; ‏19 בינואר 1409 – 10 ביולי 1480) נודע גם כמלך רנה הטוב (בצרפתית: Le bon roi René) והמלך רנה. למרות תוארו המלכותי הרשמי, המלך רנה הראשון מנאפולי, כמעט שלא מלך מעולם בפועל; בין השאר היה דוכס אנז'ו, רוזן פרובאנס (1434–1480), דוכס באר (1430–1480), דוכס לורן (1431–1453), מלך נאפולי (בפועל בין השנים 1438–1442 ובתואר בלבד עד מותו) וכן טען לכתרי מלך ירושלים, הונגריה (1438–1480), אראגון, סיציליה, מיורקה, וקורסיקה (1466–1480). היה אביה של מלכת אנגליה מרגרט מאנז'ו, אשת הנרי השישי, מלך אנגליה אשר בשל התקפי חוסר השפיות של מלך זה שלטה למעשה בממלכה והובילה את בית לנקסטר במהלך מלחמות השושנים עד שנכשלה ונכלאה לכל ימי חייה. נודע כפטרון של האמנות ואף מיוחסים לו מעשי אמנות כמו ציורי הקיר במנזר הסלסטיני באוויניון ושירים בסגנון פסטורלי. הוא כתב מספר ספרים, בהם "ספר תחרויות האבירים", "ספר הדרכה לנסיך צעיר", "הלב הלכוד באהבה" ו"דיכוי התענוג הנבוב" והיה אספן ספרים וביבליופיל שבספרייתו נמצאו ספרים בנשאים רבים ובשפות שונות בהן עברית וערבית, אותם אסף רק בשל יופיים. לפיכך הוא נחשב לאחד מאחרוני המלכים-האבירים של ימי הביניים ולאחד ממבשרי הרנסאנס בצרפת.
יוהאן הויזינחה מסכם את תולדות חייו במילים הבאות:
הוא היה מלך ללא כתר, אך חי בנעימים בזכות נכסיו הרבים באנז'ו ובפרובאנס. עם זאת לא היה מי שגילם את גורלם ההפכפך של רמי המעלה כנסיך זה... שפעם אחר פעם החמיץ הזדמנויות מן המבטיחות ביותר, שטען לכתרים רבים ונחל רק תבוסות, ניצל ברגע האחרון וידע מאסרים ממושכים... המלך המשורר נטול הכתר היה חובב שירה וכתבי יד מעוטרים במיניאטורות.
צאצאיו

כל ילדיו החוקיים של המלך נולדו לו מאשתו הראשונה, איזבלה. רובם נפטרו עוד בחייו.
ז'אן, דוכס לורן (1425–1470)
רנה השני, נולד ב-1426 ומת בילדותו
לואי מאנז'ו (1427–1443)
ניקולס, נולד ב-1428 ומת בילדותו
יולנדה מבאר (2 בנובמבר 1428 - 23 במרץ 1483)
מרגרט, מלכת אנגליה (23 במרץ 1430 - 25 באוגוסט 1482)
שארל, נולד ב-1431 ומת כבן שנה
לואיז, נולדה ב-1436 ומתה בילדותה
אן, נולדה ב-1437 ומתה בילדותה
איזבלה, מתה בילדותה
כמו כן נולדו לו מספר ילדים בלתי-חוקיים המוכרים כצאצאיו.
אמנות וספרות

רנה מאנז'ו היה מעריץ אמנות, אספן אמנות, מממן וצייר חובב בזכות עצמו. למרות שסביר שלא כל היצירות המיוחסות לו ושסמלו מצוי על גביהן אכן נוצרו על ידו, הרי שהוא היה התומך, המממן והיוזם של יצירות אמנות רבות, בהן ספר שעות מפואר השמור כיום בספרייה הלאומית של צרפת.
המלך רנה היה מפטרוני האמנים הקשורים לאסכולה הפלמית המוקדמת (שמייצגה המובהק הוא הצייר יאן ואן אייק) ואירח בחצרו את האמן ברתלמי אייק. ספרו ספר תחרויות האבירים (Le Livre des tournois) נכתב ב-1460 לערך. הספר כולל את חוקי הטורנירים של צרפת, מדינות גרמניה וארצות השפלה, כרוניקה והתנסויות אישיות בטורנירים ואלגוריה בשם "כיבושי הגברת השנונה ששמה "חמלה מתוקה" על ידי האביר ששמו "לב" (Conquests qu'un chevalier nommé le Cuer d'amour espris feist d'une dame appelée Doulce Mercy) השואבת את אוצר דימוייה מרומן הוורד. העותק הקדום בספריית הלאומית של צרפת כתוב על גבי נייר ומעוטר, באופן לא שגרתי, בצבעי מים מעשי ידיו של ברתלמי אייק. הוא מדגיש את חוקי ונהגי התחרויות כחוקים עתיקים וכולל גם הצעות משלו להנהגת סדרים חדשים השמים את הדגש על תפקידה של התחרות כמבחן אצילות וכביטוי למידות הטובות ולאסתטיקה של חיי החצר.
דיכוי התענוג הנבוב הוא אלגוריה על מאבקי הגוף והלב הנוהים אחר תענוגות העולם מול הנשמה בת האלמוות השואפת אל המידות הטובות וידיעת האל, הנעה על ציר המקביל לחיי ישו. סופה של האלגוריה בכך שהמידות הטובות צולבות את הלב הסורר אל הצלב.
בארמונותיו הוצגו מחזות מוסר והמחזות של סיפורים מחיי ישו והקדושים. לצורך העלאת הצגות הפסיון (ייסורי ישו) בטירות סומיר ואנז'ה העלה רנה את עול המיסים מנתיניו.
ספרייתו בטירת אנז'ה כללה ספרי תאולוגיה, פילוסופיה, היסטוריה, מדעי הטבע, גאוגרפיה, משפטים וספרות יפה בשפות שונות, דבר המצביע על השכלה רנסאנסית, שדגלה בקריאת טקסטים עתיקים בשפת המקור. כל הספרים הם כתבי יד מעוטרים שגם אם לא ידע לקרוא בהם רכש אותם או קיבל אותם מידידו בשל איוריהם שובי העין. הוא אסף גם חפצי אמנות מחלקים שונים של ממלכותיו, בפרט מספרד.
באמנותו חוזר ונשנה המוטיב של ממנטו מורי ("זכור את יום המוות"), למשל חוזרים ציורים של "המלך מת", שלד או גווייה עטוף בבגד מלכות ונושא כתר עם או בלי הכיתוב "כִּי-עָפָר אַתָּה, וְאֶל-עָפָר תָּשׁוּב".
יחסו ליהודים

תעודות שהתגלו במרסיי, שהייתה תחת שלטונו של המלך רנה כרוזן פרובאנס, גילו כי בשנת 1463 הוציא המלך רנה צו שהכריז כי יש לספק ליהודים הגנה שלטונית מיוחדת כיוון שאינם נהנים מהגנת הכנסייה. יתרה מזו, כאשר הגיעה אליו תלונתם של יהודים שהוכיחו כי ילדה יהודייה הוטבלה לנצרות בניגוד לרצונה ורצון הוריה, הורה רנה לסגור את אגן הטבילה בכנסיית סט. מרטין, בה הוטבלה בכוח, דבר שאילץ את תושבי האזור הנוצרים להטביל את ילדיהם בכנסייה מרוחקת יותר.
מסדר הסהר והגביע הקדוש

רנה ביקש להחיות את מסורת החיפוש אחר הגביע הקדוש באירופה ולשם כך יצר, במקביל למסדרי האבירים של אנגליה (מסדר הבירית) ובורגונדיה (מסדר גיזת הזהב) את מסדר הסהר (בצרפתית: Ordre du Croissant). הוא יצא במסעות חיפוש ברחבי אירופה אחר חפצים הקשורים לגביע והביא למרסיי גביע בדולח שלפי האגדה, ממנו שתה ישו בירושלים. חלק מנהגי המסדר וסמליו היו קשורים עם הפסטורליה, ניסיון לחיות ולקדש את חייהם של הרועים התמימים בארץ הדמיונית ארקדיה. רנה ראה בעצמו גלגול של "המלך הדייג" מהאגדות הקשורות הגביע הקדוש.
לפי תאוריית הקשר המוצגת בספר דם קדוש, גביע קדוש, הבנויה על יסודות היסטוריים, תרבותיים ואגדתיים עתיקים יותר, המלך רנה היה המאסטר התשיעי של מסדר ציון הבדיוני. על "עובדה" מומצאת זו חוזרים גם אומברטו אקו (ב"מטוטלת של פוקו") ודן בראון (ב"צופן דה וינצ'י").
לקריאה נוספת

יוהאן הויזינחה, סתיו ימי הביניים, הוצאת כרמל, 2009
Noël Coulet, Alice Planche, Françoise Robin, Le roi René: le prince, le mécène, l'écrivain, le mythe, Aix-en-Provence, Édisud, 1982 (בצרפתית)
Marc Edouard Gautier (ed.), Splendeur de l'enluminure le roi Rene et les livres .Ville d'Angers/ Actes Sud, 2009 (בצרפתית) קטלוג תערוכה המציגה את ספרייתו של המלך רנה בטירת אנז'ה לרגל 600 שנה להולדתו
הערות שוליים

1 2  סתיו ימי הביניים עמ' 140.
↑  אמוץ גלעדי, האריסטוקרטיה של הידע, באתר הארץ, 20 בנובמבר 2009
↑  הקהילה היהודית במארסיי, צרפת באתר בית התפוצות
↑  Guardians Of The Holy Grail: The Knights Templar, John The Baptist, And The ... מאת Mark Amaru Pinkham עמוד 131
| --- | --- |
בקרת זהויות :  NLI: 987007277162305171  PLWABN: 9810698863705606  BIBSYS: 6084733  BNE: XX832999  BnF: cb119215497 (data)  GND: 118744526  ICCU: SBLV228240  ISNI: 0000 0001 2122 7368  LCCN: n50051080  LNB: 000204227  NKC: jo2002113156  NLA: 35713845  NTA: 071077553  RERO: 02-A000136943  RKD: 66276  SELIBR: 206406  SUDOC: 027095061  Trove: 1053988  ULAN: 500165842  VcBA: 495/38946  VIAF: 18017604   WorldCat (עם VIAF): 18017604 
רנה מאנז'ו כוסאל של מלך צרפת
חתונת המלך רנה עם אשתו השנייה, ז'אן דה לאוואל
קברם של רנה ואיזבלה בקתדרלת אנז'ה
איור בצבעי מים מאת ברתלמי אייק לספר תחרויות האבירים של המלך רנה
סמלו של המלך רנה על כת יד מעוטר
שושנה לנגרמן

| --- | --- |

 לידה:  1936 (בת 88 בערך) ברלין, גרמניה הנאצית 
 ענף מדעי:  מידענות 
 מקום לימודים:  האוניברסיטה העברית בירושלים 
 מוסדות:  הספרייה הלאומית  מכון הנרייטה סאלד 
 מספר צאצאים:  4 
 
שושנה לנגרמן (נולדה בגרמניה ב-1936) היא ספרנית, מידענית, מורה וביבליוגרפית ישראלית, מחלוצות המיפתוח העברי.
ביוגרפיה

נולדה בברלין לדניאל והילדה פינצ'ובר ועלתה לישראל עם הוריה ב-1939.
בעלת תואר ראשון במקצועות סוציולוגיה ומדעי המדינה ותואר שני בספרנות מהאוניברסיטה העברית בירושלים. החלה את עבודתה המקצועית בספרייה הלאומית.
בסוף שנת 1970 התקבלה לעבודה במכון הנרייטה סאלד, כדי להקים שם מאגר מידע של מחקרים בחינוך ובמדעי החברה, על פי הדגם של מאגר המידע הלאומי בחינוך של ארצות הברית, ERIC. תחילת העבודה הייתה הכנת ביבליוגרפיות עם תקצירים. בשנת 1975 פורסמה לראשונה "סקירה על מחקרים בחינוך" שנוצרה באמצעות המחשב. סקירה זו כללה לראשונה מפתח נושאים מפורט. בשנות האלפיים, "מאגר המידע בתחומי המחקר בחינוך ומדעי החברה בישראל", כולל עשרות-אלפי פריטי מידע ביבליוגרפי על פרסומים ומחקרים בתחומי החינוך ומדעי החברה, שנכתבו בידי חוקרים ישראלים ופורסמו בישראל ומחוצה לה. לצורך המאגר נוצר אוצר מונחים מבוקר בעברית, שמונחיו העבריים הותאמו למצב בישראל ונוספו תקצירים בעברית.
באמצע שנות ה-70, יזמה וייסדה את מאגר כלי המחקר, הכולל מידע על כלי מחקר כגון שאלונים, מבחנים וסולמות בתחומי החינוך והחברה. בשנות ה-80 הקימה מאגר תוכניות ייחודיות בתחומי הרווחה והחינוך.
לנגרמן נחשבת מומחית בתחום המפתוח, כתבה ספר בנושא ואף לימדה אותו בקורסים אקדמיים במכללת בית ברל, באוניברסיטת בר-אילן ובמכללת דוד ילין. במסגרת חברותה רבת השנים בוועד ארגון הספרנים והמידענים "אסמ"י", פעלה רבות בתחום ההשתלמויות לספרנים, ערכה את כתב העת של האגודה ובשנים 1999-2002 שימשה כיו"ר האגודה.
הנושאים המרכזיים בפרסומיה: עריכת ביבליוגרפיות; דפוסי קריאה וחקר הקריאה; ארגון והקמת מאגרי מידע; מיפתוח; הכשרת ספרנים/מידענים ומעמדם המקצועי.
באמצע העשור הראשון של המאה ה-21, לנגרמן פעילה ב"יוזמה האזרחית להתחדשות הספריות הציבוריות בישראל".
לנגרמן מתגוררת בירושלים ולה ארבעה ילדים.
מפרסומיה

מפתוח : עיון ומעשה, הוצאת צ'ריקובר, 2007
עליה וקליטה בישראל 1948- 1977 - תקצירי מחקרים וביבליוגרפיה מוערת, ירושלים, מכון הנרייטה סאלד, תשל"ט
הערות שוליים

↑  מבחר ממה שנאסף פורסם בשעתו כנספח בחוברות "מגמות": מהשנים 1971 ו-1972
↑  מרכז המידע במדעי החברה - אתר האינטרנט של מאגר המידע
| --- | --- |
בקרת זהויות :  NLI: 987007264360605171  VIAF: 13844237   WorldCat (עם VIAF): 13844237
שברולט ניבה

| --- | --- |

Chevrolet Niva
 מאפיינים כלליים
 יצרן:  "GM-AvtoVAZ" (אנ')
 שנות ייצור:  1988 - היום
 הרכבה:  רוסיה רוסיה
 מודל קודם:  לאדה ניבה 
 חברת אם:  ג'נרל מוטורס  אווטוואז
 סיווג:  SUV
 מרכב:  Front-engine, four-wheel-drive layout (אנ')
 אורך:  4,056 מ"מ
 רוחב:  1,800 מ"מ
 גובה:  1,690 מ"מ
 משקל:  1,170 - 1,350 ק"ג
 בסיס גלגלים:  2,450 מ"מ
 מפרט טכני
 מנוע:  4 צילינדרים, 1,690 סמ"ק המפיק 95 כ"ס  4 צילינדרים, 1,800 סמ"ק המפיק 125 כ"ס
 הילוכים:  תמסורת ידנית - 5 מהירויות
 קשר:  Lada Niva (אנ')
 
שברולט ניבה (ברוסית: Шевроле Нива, באנגלית: Chevrolet Niva) הוא SUV (ראשי תיבות של Sport utility vehicle) המיוצר ברוסיה משנת 1988 ועד היום.
דגם "שברולט ניבה" מיוצר על ידי יצרנית הרכב הרוסית "GM-AvtoVAZ" (אנ'), אשר חולקת שותפות (joint venture), עם קונצרן הרכב האמריקאי ג'נרל מוטורס וחברת הרכב הרוסית אווטוואז (ברוסית: "АвтоВАЗ").
דגם "שברולט ניבה" הוא פיתוח של דגם "Lada Niva" (אנ').
דורות

דור ראשון - יוצר בין השנים 1988–2009.
דור שני - מיוצר משנת 2014 ועד 2021. מיוצר משנת 2021, בשם לאדה ניבה טראוול (אנ').
מאפיינים

מיוצרים כ-35,000 יחידות בשנה
5 דלתות.
5 נוסעים.
הנעה כפולה 4x4.
מנוע בנזין.
דגם "שברולט ניבה" מיוצר בעיר "Tolyatti" (אנ') במחוז סמרה, ברוסיה.
מחיר היחידה כ-13,000 דולר (נכון לספטמבר 2014).
מאפיינים > דרגות גימור (שנת 2018)

"L".
"LC".
"GL".
"LE".
"GLC".
"LE+".
תמונות

"שברולט ניבה"
"שברולט ניבה"
"שברולט ניבה", שנת 2012
"שברולט ניבה", שנת 2012
"שברולט ניבה", שנת 2012
"שברולט ניבה" - מבט לתא הנהג
"שברולט ניבה" - מבט למנוע 4 הצילינדרים
"שברולט ניבה"
"שברולט ניבה"
"שברולט ניבה"
"שברולט ניבה" - ניידת משטרה של משטרת מינסק
"שברולט ניבה" - ניידת משטרה
ראו גם

שברולט
לאדה ניבה
הערות שוליים

↑  "שברולט ניבה" chevrolet-niva.ru/chevrolet-niva (רוסית)
↑  שברולט ניבה, באתר ynet, 1 במרץ 2001
↑  "שברולט ניבה" vk.com/chevrolet.niva (ברוסית)
↑  "שברולט ניבה" autonews.com/article
↑  לנין מתהפך בקברו - שברולט ניבה חדשה ב-2016 jeepolog.com/forums/content, פורסם ב-10 בספטמבר 2014
ריבוי אזרחויות

המדינות אשר מסומנות בצבע ירוק הן המדינות בהן מותר להחזיק בריבוי אזרחויות והמדינות אשר אינן מתירות להחזיק באזרחות מסומנות בצבע אדום. המדינות המסומנות בצבע אפור הן המדינות לגביהן אין מידע. במדינות רבות המצב יותר מסובך מ"כן" או "לא" חד-משמעי.
ריבוי אזרחויות או אזרחות כפולה היא מצב שבו יש לאדם אזרחות בשתי מדינות או יותר.
לכל מדינה חוקים משלה לפיהם מוענקת האזרחות. חלק מהמדינות מעניקות אזרחות באופן אוטומטי בלידה לאנשים שאחד מהוריהם הוא אזרח באותה מדינה (אזרחות מתוקף לידה), או לאנשים שנולדו בתחום המדינה, או דרך נישואים לאזרח המדינה. מדינות אחרות (כמו אוסטרליה) מגבילות את ההענקה של האזרחות לילדיהם של אזרחי המדינה לפי תנאים מוגדרים. בנוסף אזרחות מוענקת בתהליך אזרוח - במצב זה מדינות רבות שומרות את הזכות לפסול את האזרחות של אותם התושבים אם יראו לנכון לעשות כן.
רוב המדינות המאפשרות לתושביהן להחזיק באזרחות כפולה אינן מכירות בכך שתושביהן הם רב-לאומיים, כלומר הן מחשיבות את אזרחיהן כאזרחי מדינתם בלבד. פירוש הדבר לדוגמה הוא כי אדם בעל אזרחות כפולה אינו יכול להסתמך על השימוש באזרחות הנוספת כמסמך פורמלי מזהה בפני הרשויות במדינה הנוספת שבה הוא אזרח. מדינות אחרות, כמו איראן או מקסיקו, מסרבות באופן עקרוני לתת שירותים קונסולריים לאזרחיהן כאשר הם מתגוררים כאזרחים במדינה בה הקונסוליה ממוקמת.
קיימות גם מדינות רבות אשר אינן מעוניינות שאזרחיהן יחזיקו כלל באזרחות כפולה, ומשום כך הן נוקטות בצעדים מחמירים כדי למנוע התפשטות תופעה זו. לעיתים עצם הבקשה של אזרחות נוספת עלולה להוביל לפסילה אוטומטית של האזרחות אם האזרחות האחרת הושגה באופן פעיל בשליטתו של המבקש (לדוגמה, בדנמרק, יפן, סינגפור והודו) או אף גוררת עונש על פשיעה בשל השגת אזרחות נוספת (בערב הסעודית). במדינות אחרות לעיתים ירשו להחזיק מספר לא מוגבל של אזרחויות. אף על פי כן, משום שכל מדינה מחליטה לעצמה מי הם האזרחים שלה, בהתבסס אך ורק על החוקים שלה ובדרך כלל בלי להתחשב בחוקים של המדינות האחרות, ייתכן מצב שבו אדם יהיה אזרח בשתי מדינות או יותר, אף שבחלק מהמדינות או בכולן חל איסור על החזקה באזרחות כפולה.
במדינות רבות האזרחות הכפולה אף נחשבת רצויה בעיני השלטון משום שהיא מגבירה את ההזדמנויות של אזרחיהן לתחרות ולבניית קשרים גלובליים. מדינות אחדות אף נקטו בצעדים אקטיביים כאשר החלו לאשר לאזרחיהן להחזיק באזרחות כפולה (כמו אוסטרליה, מאז 4 באפריל 2002).
בישראל אדם רשאי להחזיק בריבוי אזרחויות. חריג לכלל זה נקבע בתיקון לחוק יסוד: הכנסת משנת ה'תשנ"ו (סעיף 16א) ולפיו חבר הכנסת לא רשאי להצהיר אמונים אלא אם פעל להסרת אזרחותו הנוספת, אם הדבר אפשרי לפי חוקי אותה מדינה. סעיף דומה קיים בחוק יסוד: הממשלה (סעיף קטן 6(ד)) בנוגע למינוי לשר בממשלת ישראל. על פי חוק האזרחות אדם המתאזרח שלא מכוח חוק השבות חייב לוותר על אזרחות קודמת.
שומרי הבית

| --- | --- |

 פעילות:  הגנת הסביבה, המאבק להרחקת אסדת לוויתן
 מדינה:  ישראל 
 מטה הארגון:  כרם מהר״ל 
 מייסדים:  יוני ספיר 
 יושב ראש:  יוני ספיר 
 תקופת הפעילות:  2018–הווה (כ־6 שנים) 
 homelandguards.org
 
עמותת שומרי הבית היא ארגון מתנדבים בפריסה ארצית בעל אג'נדה סביבתית בריאותית. הארגון קם מתוך הצורך להוביל את המאבק להרחקת אסדת לוויתן, ופועל למען בריאות הציבור ואיכות הסביבה, ועל מנת לקדם יושרה ונקיון כפיים בהתנהלות התאגידית והממשלתית מול האזרח.
לאחר הקמת והפעלת אסדת לוויתן בקרבת חוף דור, התעדכנו המטרות העיקריות של הארגון וכיום הן:
עצירת הפעלת אסדת לוויתן בקרבת החוף.
שמירת עתודות הגז גולמי ממאגר לוויתן למען הדורות הבאים.
עמידת מדינת ישראל ביעדי ההפחתה של פליטות גזי החממה, הנגזרים ממחקרי ה-IPCC מטעם האו“ם, לצורך מניעת משבר האקלים הגלובלי.
מעבר מיידי לאנרגיה סולארית נקייה בישראל.
העמותה היא ארגון אזרחים המבוסס על פעילות התנדבותית של עשרות אלפי פעילים. הארגון דוגל באי-אלימות ובשיח מכבד וראוי.
מייסד הארגון ויושב ראש העמותה הוא יוני ספיר. לדברי פעילי הארגון, גורמים המתנגדים להרחקת אסדות הגז מתנכלים להם, וספיר אף הגיש תלונה במשטרה לאחר שטען כי אלמוני ניסה להתנקש בחייו.
העמותה חברה בארגון הגג חיים וסביבה, המאגד בתוכו כ-130 ארגוני סביבה מרחבי הארץ.